నేపాలీ భాష
నేపాలీ () ఇండో-ఆర్యన్ భాషా కుటుంబానికి చెందిన భాష. నేపాలీ భాషను నేపాల్, ఇండియా, భూటాన్ మరియు కొంత భాగము బర్మా దేశాలలో మట్లాడతారు. ఇది నేపాల్ మరియు భారత దేశాలలో అధికార భాష. నేపాల్లో దాదాపు సగ భాగము ప్రజలు నేపాలీని మాతృభాషగా మాట్లాడతారు. ఇంకా చాలా మంది నేపాలీలు ద్వితీయ భాషగా మట్లాడతారు.
దేవనాగరి
దేవనాగరి (देवनागरी) అన్నది భారత దేశము మరియు నేపాల్ దేశాలలో వ్యాప్తిలో ఉన్న ఒక లిపి. హిందీ, మరాఠీ, మరియు నేపాలీ భాషలను వ్రాయడానికి ఈ లిపినే ప్రధానంగా ఉపయోగిస్తారు.ఇది ఎడమ నుండి కుడికి వ్రాయబడుతుంది.దేవనాగరి లిపి బెంగాలీ-అస్సామీ, ఒడియ, లేదా గురుముఖి వంటి ఇతర భారతీయ లిపిల నుండి భిన్నమైనదిగా కనిపిస్తుంది, కానీ దగ్గరగా పరిశీలించిన వారు కోణాలు మరియు నిర్మాణాత్మక ఉద్ఘాటనలొ మాత్రమే తేడాలు ఉన్నట్టు కనుక్కొవచ్చు.